Source: https://www.tempo.gr/forum/viewtopic.php?p=6711
Timestamp: 2020-08-03 20:11:30+00:00
Document Index: 4719662

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Δικαίωμα για κάρτα ανεργίας από φοιτητή | Κοινότητα - Forum tempo.gr
Δικαίωμα για κάρτα ανεργίας από φοιτητή
από papo95 » Πέμ Αύγ 18, 2016 11:38 pm
Είμαι φοιτητής και θα ήθελα να ρωτήσω αν έχω το δικαίωμα να βγάλω κάρτα ανεργίας από τη στιγμή που εργάστηκα μέχρι τον περασμένο Μάιο. Άλλοι μου λένε ότι μπορώ και άλλοι όχι. Στον ΟΑΕΔ ήταν κατηγορηματικοί ότι πρέπει να πάρω το πτυχίο μου πρώτα για να θεωρηθώ άνεργος αλλά γνωστός μου έχει βγάλει κανονικά κάρτα ανεργίας απ' ότι μου λέει. Τι ακριβώς ισχύει τελικά;;; Έχω μπερδευτεί εντελώς.
papo95
Εγγραφή: Πέμ Αύγ 18, 2016 11:34 pm
Re: Δικαίωμα για κάρτα ανεργίας από φοιτητή
από silvio » Σάβ Σεπ 17, 2016 10:00 am
Να πεις σε αυτούς στον ΟΑΕΔ ότι είναι άσχετοι και τους πληρώνουμε και από πάνω!!
Εννοείται ότι δικαιούσαι κανονικά κάρτα ανεργίας από τη στιγμή που έχεις εργαστεί έστω και ΜΙΑ μέρα με ένσημα. Δεν είσαι απλά φοιτητής, ήσουν και εργαζόμενος και έχεις τα ίδια δικαιώματα με κάθε εργαζόμενο.
Μακάρι σε αυτή τη χώρα να ήξερε κάποιος να κάνει σωστά τη δουλειά που έχει αναλάβει.. όλα θα ήταν τώρα πολύ καλύτερα.
από silvio » Σάβ Σεπ 17, 2016 10:06 am
Για να μη λέμε λόγια του αέρα, διάβασε με προσοχή τι γράφει το ίδιο το σάιτ του ΟΑΕΔ και ειδικά το δεύτερο κομμάτι.. Εκτύπωσέ τα όλα και αν σου πουν άλλη σαχλαμάρα να τους τα τρίψεις στη μούρη και να του πεις να διαβάζουν τη σελίδα τους.. Άντε πια, γιατί παράγινε...
•	Το τελευταίο εκκαθαριστικό σημείωμα φορολογίας εισοδήματος, ή ελλείψει αυτού, αντίγραφο κατατεθειμένης δήλωσης φορολογίας εισοδήματος – Ε1. Οι άνεργοι που εμφανίζονται ως εξαρτώμενα μέλη θα προσκομίζουν το τελευταίο εκκαθαριστικό σημείωμα φορολογίας εισοδήματος ή το Ε1 του ατόμου του οποίου τελούν υπό την προστασία καθώς και παραστατικό μέσω του οποίου δηλώνεται η άρση του λόγου εξάρτησης, όπου αυτό απαιτείται.
•	Λογαριασμό ΔΕΚΟ ή εταιρείας σταθερής τηλεφωνίας, ή αντίγραφο συμφωνητικού μίσθωσης κατοικίας, κατατεθειμένου στην αρμόδια Δ.Ο.Υ.
•	Παραστατικό ταυτοπροσωπίας σε ισχύ (Δελτίο ταυτότητας, Διαβατήριο κ.λ.π.)
•	Επίσημο έγγραφο από το οποίο θα προκύπτει ο ΑΜΚΑ
•	Άδεια διαμονής ή εργασίας προκειμένου περί ανέργων πολιτών υπηκόων τρίτων χωρών.
•	Η Υπηρεσία (ΚΠΑ2) διατηρεί το δικαίωμα να ζητήσει οποιοδήποτε δικαιολογητικό κατά την κρίση της θεωρείται απαραίτητο για τον έλεγχο ανεργίας.
Μετά την εγγραφή του ο ενδιαφερόμενος παραλαμβάνει το έγγραφο «Απόδοση στοιχείων ταυτοποίησης στη Διαδικτυακή Πύλη» (κωδικοί πρόσβασης). Μέσω του εγγράφου αυτού ο συναλλασσόμενος μπορεί να κάνει την εγγραφή του στο Πληροφοριακό Σύστημα Ηλεκτρονικών Υπηρεσιών (eServices IIS) του Οργανισμού και να κάνει χρήση ως πιστοποιημένος χρήστης.
Μετά την εγγραφή του ο άνεργος ενδεικτικά έχει τα εξής δικαιώματα/παροχές:
•	Σε περίπτωση απόλυσης, δικαίωμα λήψης επιδόματος ανεργίας: εάν διαπιστωθεί ότι ο απολυθείς άνεργος πληροί τις προϋποθέσεις προς επιδότηση (αν έχει συγκεντρώσει ένα συγκεκριμένο αριθμό ενσήμων), υποβάλλει αίτηση για τακτική επιδότηση ανεργίας
•	Υπόδειξη και παραπομπή σε θέση εργασίας αν διαπιστωθεί ότι υπάρχει κενή θέση ανάλογη των προσόντων του στο επάγγελμα που ενδιαφέρεται να απασχοληθεί ο άνεργος.
•	Υπόδειξη και παραπομπή σε προγράμματα κατάρτισης / απασχόλησης
•	Διερεύνηση εκπαιδευτικών και επαγγελματικών αναγκών κατά τη συνέντευξη με εξειδικευμένο Υπάλληλο (εξατομικευμένη προσέγγιση), κατάρτιση ατομικού σχεδίου δράσης σε συνεργασία με εξειδικευμένο Υπάλληλο, προτάσεις για συμμετοχή του αναζητούντα εργασία σε δράσεις/ προγράμματα συμβουλευτικής, απασχόλησης ή κατάρτισης.
http://www.oaed.gr/engraphe-sta-metroa-tou-oaed
Σύμφωνα με τον Κανονισμό (ΕΚ) με αριθμό 1897/2000 (άρθρο 1, παράρτημα 1 και άρθρο 2) και το ν.1545/1985 (άρθρο 2,παρ.1εδαφ) ως «άνεργοι» θεωρούνται τα άτομα ηλικίας 15-74 ετών τα οποία α) δεν είχαν εργασία β) ήταν διαθέσιμα στην αγορά εργασίας και γ) αναζητούσαν ενεργά απασχόληση. Επίσης στον Κανονισμό ορίζεται ότι η εκπαίδευση και η κατάρτιση θεωρούνται ως μέσα βελτίωσης της απασχολησιμότητας αλλά δεν αποτελούν μεθόδους αναζήτησης εργασίας και ότι τα άτομα που συμμετέχουν σε σπουδές δεν θεωρούνται άνεργοι παρά μόνο εάν είναι «διαθέσιμα για εργασία» και «σε αναζήτηση εργασίας».Από τις ανωτέρω διατάξεις του Κανονισμού που αποτελούν ένα δεσμευτικό κοινοτικό νομικό πλαίσιο, σε συνδυασμό με τον ν.1545/1985 που αναφέρει ότι «μαθητές, σπουδαστές ή φοιτητές οποιασδήποτε εκπαιδευτικής βαθμίδας πρέπει να εγγραφούν στα μητρώα (νεοεισερχόμενων ανέργων) μέσα σε 3 μήνες από τη λήψη του τίτλου σπουδών τους» προκύπτει ότι α) η «εκπαίδευση» και η «κατάρτιση» αντιμετωπίζονται από τον κοινοτικό νομοθέτη ως μέσα βελτίωσης της απασχολησιμότητας και όχι ως μέθοδος αναζήτησης εργασίας επομένως οι φοιτητές δεν μπορούν να θεωρηθούν άνεργοι εκτός και εάν απασχολούνται ήδη στην αγορά εργασίας και στη συνέχεια βρεθούν εκτός εργασίας οπότε θεωρούνται «διαθέσιμοι για εργασία» και «σε αναζήτηση εργασίας και β) ο εσωτερικός νομοθέτης τους θεωρεί εμμέσως ως μη άνεργους εφόσον τους εντάσσει στους νεοεισερχόμενους στην αγορά εργασίας τρεις μήνες μετά τη λήψη του πτυχίου τους.
http://www.oaed.gr/sychnes-eroteseis-deltio-anergias
από papo95 » Τετ Σεπ 21, 2016 7:07 pm
Σε ευχαριστώ!!! Πήγα ξανά ΟΑΕΔ και όλα καλά.
από Joker » Δευτ Οκτ 10, 2016 12:09 am
Ανεβάζω τα ίδια κι εγώ, ελαφρώς πιο περιεκτικά από άλλη πηγή (για να μην υπάρχουν παρερμηνείες), αν αντιμετωπίσει κάποιος προβλήματα με τον ΟΑΕΔ στο μέλλον. Ελληνικό δημόσιο βέβαια και να μην αντιμετωπίσεις έστω ένα πρόβλημα, απίθανο μου φαίνεται. Τι απίθανο δηλαδή, εντελώς άλλος κόσμος!!!
Ηλεκτρονική κάρτα απεριορίστων διαδρομών σε άνεργη φοιτήτρια
Συγγραφέας zacharitsa στο Ελεύθερη Συζήτηση
την Σάβ Ιουν 02, 2018 10:28 pm
Συγγραφέας angel στο Κοινωνία
Συγγραφέας evelyn977
την Πέμ Απρ 07, 2011 2:11 pm
Ανάληψη από moneybookers με κάρτα
Συγγραφέας viper38 στο Διαδίκτυο
Συγγραφέας sudoku
την Παρ Φεβ 01, 2013 1:58 am
Συγγραφέας genius_cat στο Εργασία - Καριέρα
Συγγραφέας Joker
την Παρ Οκτ 07, 2016 10:29 pm
Συγγραφέας OlivierG
την Σάβ Ιουν 08, 2019 4:40 pm
Κάρτα ΟΑΕΔ και διακοπή ανεργίας
Συγγραφέας wolfone88 στο Εργασία - Καριέρα
την Πέμ Οκτ 10, 2013 6:11 am